Document ID: 31996D0082

31996D0082
L 019/56
SLUŽBENI LIST EUROPSKE UNIJE
12.01.1996.
ODLUKA KOMISIJE
od 12. siječnja 1996.
o izmjeni odluka 93/196/EEZ i 93/197/EEZ u vezi s veterinarskim certificiranjem za uvoz kopitara za klanje, registriranih kopitara i kopitara za uzgoj i proizvodnju, u pogledu piroplazmoze konja
(Tekst značajan za EGP)
(96/82/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezine članke 15. i 16.,
budući da su uvjeti zdravlja životinja i veterinarska certifikacija za uvoz kopitara za klanje utvrđeni Odlukom Komisije 93/196/EEZ (2), a za uvoz registriranih kopitara i kopitara za uzgoj i proizvodnju Odlukom Komisije 93/197/EEZ (3), obje kako su zadnje izmijenjene Odlukom 96/81/EZ (4);
budući da je piroplazmoza konja (B. equi i B. caballi) prisutna u nekim državama članicama Europske zajednice; budući da su kopitari pozitivni na piroplazmozu prisutni u nekim državama članicama;
budući da stoga više nisu primjereni negativni rezultati seroloških testova koji se zahtijevaju pri uvozu nekih kategorija kopitara iz nekih trećih država;
budući da liječenje kopitara radi eliminacije infekcije može biti štetno za životinje; budući da i nakon liječenja kratkotrajna seronegativnost u traženim serološkim testovima ne isključuje zaraženost krpeljima prijenosnicima;
budući da je stoga potrebno izmijeniti gore navedene Odluke sukladno navedenom;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
U Prilogu II. Odluci 93/136/EEZ, u poglavlju „III. Podaci o zdravlju” briše se četvrta alineja stavka (j).
Članak 2.
U certifikatima D i E Priloga II. Odluci 93/197/EEZ, u poglavlju „III. Podaci o zdravlju”, briše se četvrta alineja stavka (j).
Članak 3.
Ova se Odluka primjenjuje počevši od petnaestoga dana nakon objave državama članicama.
Članak 4.
Ova je Odluka upućena državama članicama.
Sastavljeno u Bruxellesu 12. siječnja 1996.

Labels: 3
5
6